
Konstitueringsaftale.
Efter kommunalvalget vedtog samtlige partier en konstitueringsaftale, hvori der bl.a. står, at der skal afholdes en cykelkonference i første halvår 2026. Det nåede man ikke, så det bliver i første halvår af 2027.
Det er udmærket, hvis indholdet til gengæld bliver godt. Der er dog endnu ikke truffet beslutning om konferencens indhold. Vi har været til et indledende møde med repræsentanter fra Teknisk Afdeling. På daværende tidspunkt vidste de ikke, hvor mange midler der afsættes til konferencen.
Lån af elcykler.
Den nuværende ordning om lån af elcykler udløber den 31. januar 2027. Om den forlænges vides endnu ikke.
Møde med Trafik og Veje.
På vores årlige møde med Trafik og Veje blev følgende emner drøftet.
Mulighed for dobbeltrettet cykelsti på sydsiden af Hans Tausens Alle på strækningen mellem søerne. Er ikke muligt 
Afmærkning af dobbeltrettet cykelsti i Stoholm. Bliver gennemført. 
Ønske om bedre sikkerhed ved Nørreåstiens to passager af Vibækvej. Sikkerheden skønnes at være tilstrækkelig. 
Ønske om måling af trafikmængden på Alhedestien mellem Hald Ege og Viborg. Tælling bliver igangsat.
Cykelkantbane på Baldersvej. Kantbanen synes vi er for smal og der bør ske en ændring. Beskeden var dog, at det var, hvad der var plads til.
Må man cykle i Sct. Mathias Port? Endelig står der nu på skiltet, at det er tilladt for cykler at køre i området. 
Trafiksikkerhedsråd.
Der afholdes to årlige møder i dette råd. Det er et vigtigt råd, som kan bruges til at få belyst emner om trafiksikkerhed for cyklister. Først og fremmest fordi der er repræsentanter fra politiet og to fra byrådet til stede samt at rådet i praksis ledes af en dygtig ansat i teknisk afdeling. 
På sidste møde kunne politiets repræsentanter fortælle, at cykelkantbanen på Baldersvej er for smal. Kommunen er nødt til at ændre på forholdene på denne vej.
På mødet i oktober har jeg ønsket forholdene for cyklister ved kommunens skoler belyst. 
På samme møde et spørgsmål om rundkørsel eller kryds ved Rødevej/Gammel Skivevej/N. F. S. Grundtvigs Vej.
Desuden et spørgsmål om konkrete bomme på stierne. 
Prioritering af forhold for cyklister.
Vi er ikke altid tilfredse med Teknisk afdelings prioritering af forhold for cyklister. 
I februar har vi indsendt ønsker om fjernelse eller ændring af konkrete bomme. Der er endnu ikke sket noget med vores ønsker, selv om det umiddelbart ikke kunne være den helt store tidsinvestering, der skulle bruges.
Vi har tidligere indsendt besked om fejl ved skiltning af cykelruter eller forslag til forbedringer. Det er faktisk gået et par år, uden der er sket noget.
Vi føler ofte, at forhold for cyklister bliver meget lavt prioriteret.


